JASIF ขาดทุนจากพอร์ตลงทุน ฉุดกำไรปี 65 เหลือ 3.65 พันล้าน
JASIF งบปี 65 กำไรเหลือ 3.65 พันล้านบาท ลดลง 54% จากปีก่อน 8.03 พันล้านบาท เหตุขาดทุนจากการเปลี่ยนแปลงในมูลค่ายุติธรรมเงินลงทุน 5.2 พันล้านบาท
JASIF ขาดทุนจากการเปลี่ยนแปลงในมูลค่ายุติธรรมเงินลงทุน 5.2 พันล้าน กดกำไรปี 65 ลดลง 54% เหลือ 3.65 พันล้าน จากปีก่อน 8.03 พันล้าน
20 ก.พ. 2566

กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF รายงานผลการดำเนินงานปี 65 สิ้นสุดวันที่ 31 ธ.ค.65

สำหรับผลการดำเนินงานปี 2565 มีกำไรลดลงเนื่องจากบริษัทขาดทุนจากการเปลี่ยนแปลงในมูลค่ายุติธรรมของเงินลงทุน 5,200.09 ล้านบาท ลดลง 642.37% จากปีก่อน ขณะที่การเพิ่มขึ้นในสินทรัพย์สุทธิ์จากการดำเนินงานเท่ากับ 3,650.40 ล้านบาท ลดลง 54.54% จากปีก่อน
ขณะที่ในส่วนของรายได้รวมปี 2565 เท่ากับ 10,293.53 ล้านบาท เพิ่มขึ้น 1.30% จากปีก่อน โดยมาจากรายได้ค่าเช่าทรัพย์สินเส้นใยแก้วนำแสง 10,268.61 ล้านบาท เพิ่มขึ้น 1.23% จากปีก่อน ณ วันที่ 31 ธันวาคม 2565 อัตราค่าเช่าทรัพย์สินเส้นใยแก้วนำแสงตามสัญญาแก่ไขเพิ่มเติมและแทน สัญญาเช่าหลัก สำหรับปี 2565 เท่ากับ 441.66 บาทต่อคอร์กิโลเมตรต่อเดือน อัตราค่าเช่าทรัพย์สินเส้นใยแก้วนำแสงตามสัญญาแก่ไขเมเดิมและแทนสัญญาประกันรายได้ค่าเช่า เท่ากับ 779.38 บาทต่อคอร์กิโลเมตรต่อเดือน และจากดอกเบี้ยรับ 24.82 ล้านบาท เพิ่มขึ้น 42.15% จากปีก่อน และ รายได้อื่น 0.10 ล้านบาท ลดลง 69.70% จากปีก่อน
 